สวัสดีครับคุณ คือที่ปลายองคชาตมีจุดแดง 1 จุดขนาด 4 มิล คล้ายๆ แผลเป็นผิวมัน ไม่มีอาการคัน ไม่มีอาการอื่นเลยนอกจากเห็นเป็นจุดแดง เป็นมา 1 ปีขนาดเท่าเดิม ถ้าเป็นอย่างงี้ใช่อาการเริ่มแรกของมะเร็งไหมครับ หรือว่าจะเป็นแผลเป็นครับ
สวัสดีค่ะ จุดแดงที่อวัยวะเพศชายดังกล่าวมานั้น อาจจะมีสาเหตุที่มาจากโรคติดต่อทางเพศสัมพันธ์เช่นหนองใน แผลริมอ่อน โรคซิฟิลิซ หูดหงอนไก่ เริมที่อวัยวะเพศแต่มักเป็นเฉียบพลัน ไม่ค่อยเป็นมาเรื้อรังเป็นปีโดยไม่เป็นมากขึ้นหรือไม่หายไป สาเหตุอื่นๆเช่น การมีเยื่อบุผิวหนังอักเสบจากการแพ้สัมผัส รูขุมขนอักเสบ หนังหุ้มปลายอักเสบอาจสัมพันธ์กับภาวะเยื่อหุ้มปลายอวัยวะเพศไม่เปิดร่วมด้วยในกรณีนี้หากเป็นจุดเล็กๆแค่จุดเดียว ไม่มีอาการอะไร ไม่คัน ไม่ระคายเคือง อาจสังเกตอาการไปก่อน โดยรักษาความสะอาดบริเวณอวัยวะเพศ ไม่ปล่อยให้เกิดการอับชื้น งดการมีเพศสัมพันธ์แต่หากเป็นมาเรื้อรังเป็น 1 ปี ไม่สบายใจว่าเกิดจากอะไร ก็ควรไปพบแพทย์เพื่อตรวจเพิ่มเติม แต่จากที่ฟังเบื้องต้น จะนึกถึงสาเหตุจากเนื้องอกเนื้อร้้ายได้น้อยอยู่ค่ะ กรณีนั้นมักเป็นก้อนลักษณะขรุขระ ไม่เรียบ โตเร็ว มีเลือดไหลผิดปกติจากก้อน เป็นต้น